open-index/open-wikipedia-markdown huggingface dataset:
Фирентински кодекс

[десно|мини|331x331пкс| Страница 51 од Книга IX од ''Фирентинскиот кодекс.'' Текстот е на [Ацтечки јазик|ацтечки; Светска дигитална библиотека.]]
**Фирентински кодекс** — етнографско истражувачко проучување од XVI век во Мезоамерика од страна на шпанскиот францискански фратар Бернардино де Саагун. Саагун првично го нарекол   (на македонски: *Општата историја на нештата во Нова Шпанија*). По грешка во преводот, го добил името **'. Најдобро зачуваниот ракопис најчесто се нарекува ''Фирентински кодекс'', бидејќи [[Кодекс|кодексот]] се чува во Лаврентијанската библиотека во [[Фиренца]], Италија.

Во партнерство со постарите од народот Нахуа и автори кои порано биле негови ученици во Колеџот де Санта Круз де Тлателолко, Саагун спровел истражување, организирал докази, ги напишал и уредувал своите наоди. Тој работел на овој проект од 1545 година до својата смрт во 1590 година. Делото се состои од 2.500 страници организирани во дванаесет книги; повеќе од 2.000 илустрации нацртани од домашни уметници даваат живописни слики од оваа ера. Ја документира културата, религиозната космологија (светоглед) и ритуалните практики, општеството, економијата и [[Природонаука|природната историја]] на [[Ацтеки|ацтечкиот]] народ. Опишан е како „еден од најзначајните описи на незападна култура некогаш составен“. 

[[Податотека:Centro_america,_bernardino_de_Sahagún,_historia_general_de_las_cosas_de_nueva_españa,_1576-77,_cod._m.p._220.JPG|мини|400x400пкс| **' (оригинал од Biblioteca Medicea Laurenziana)]]
Чарлс Е. Дибл и Артур Џ. О. Андерсон биле првите што го превеле Кодексот од ацтечки на англиски јазик, како дел од проект кој траел 30 години.  Во 2012 година, скенирања со висока резолуција на сите томови од ''Фирентинскиот кодекс'', на нахуатл и шпански јазик, со илустрации, биле додадени во Светската дигитална библиотека. Во 2015 година, делото на Саагун било запишано во регистарот „Сеќавање на светот“ од страна на УНЕСКО. Во 2023 година, истражувачкиот институт „Гети“ го објави Дигиталниот ''фирентински кодекс'', кој овозможува пристап до целиот ракопис.

## Поврзано

* Ацтечки кодекси
* Бернардино де Саагун

## Наводи

## Надворешни врски
*Digital Florentine Codex мултидисциплинарен проект од J. Paul Getty Trust. Содржи текст на шпански и ацтечки јазик паралелно, а содржи и скенирања на ракопис. Исто така, вклучува преводи од шпански на англиски, од ацтечки на англиски и од ацтечки на шпански. Понатаму, овозможува пребарување на текстот низ бројни преводи.
*Општа историја на нештата во Нова Шпанија од Фрај Бернардино де Саагун: Фирентинскиот кодекс, во Светската дигитална библиотека онлајн. Содржи скенирања на ракопис.
Трстена (Србија)

**Трстена** е населено место во градот Врање, Пчињски Управен Округ, Србија. Според пописот од 2022 година имало 8 жители. Трстена е било едисвтено село до 1878 година кога е разделено со српско-турска граница. Албанци кои живееле во српскиот дел Трстена се иселувале и на нивното место се доселувало словенското население од Горна Пчиња. Трстена се последното врањско село до граница со Косово.

## Поврзано
* Врање
* Пчињски Управен Округ
* Јужна Србија

## Наводи

Категорија:Населени места во Врање
Категорија:Населени места во Јужна Србија
Горни Ливоч

**Горни Ливоч** () е населено место во општината Гнилане, Гниланскиот Округ, Косово. Според пописот од 2024 година имало 2.705 жители. Селото е мнозински албанско. После Косовска војна српско (торлачко) население се иселувало.

;Етнички состав во пописот од 1981 година (1.285 жители)

## Поврзано
* Гнилане
* Гнилане (округ)

## Наводи

Категорија:Гнилане
Категорија:Населени места во Косово
Општина Грчиште

**Месен народен одбор Грчиште** ― поранешна општина во Македонија, која постоела во периодот 1945-1950 година.

## Историја
Месниот народен одбор Грчиште бил основан во 1945 година. Тој бил дел од Валандовска Околија, првично во Штипскиот Округ, а истата 1945 година, околијата со општината биле преместени во Велешкиот Округ, и негово составно населено место било Грчиште. Во 1947 година, според новата административна поделба, месниот одбор останал територијално непроменет и бил префрлен во Гевгелиската Околија. Во 1950 година, според новата административна поделба, Месниот народен одбор Грчиште бил укинат на сметка на соседниот и проширен Месен народен одбор Марвинци.

## Население
Според пописот од 1948 година, Месен народен одбор Грчиште имал 424 жители, односно вкупното население на Грчиште. Од таа бројка, сите биле Македонци.

## Поврзано
*Список на општини во Македонија по население (1948)

## Наводи

Грчиште
Грчиште
Грчиште
Категорија:Валандовска Околија
Категорија:Гевгелиска Околија
Коста Кукето

**Коста Георгиев Куќов** (познат како **Кукето**, **Кукото**, **Куко** или **Куку** **војвода**) — македонски ајдутин и револуционер, војвода и учесник во Македонското востание.

## Животопис
мини|Акт на востаниците од Македонското востание, со кој се распределувале должностите на општата команда, востаниците и војводите, потпишан од ''вождъ Коста Георгiевъ''
Георгиев е роден во 1849 г. во селото Лакос, Серско, тогаш во Отоманското Царство. За време на Руско-турската војна (1877–1878), тој дејствувал со четата на Стојан Карастоилов во Кресненската Клисура, во Мелничко и Серско. Подоцна станал војвода на самостојна чета во родниот крај. Четник на Кукето бил идниот војвода Стојо Костов, а негови четници од Горно Броди биле Георги Зимбилев, Крсто Дабижуров, Димитар Радев, Атанас Павлов, Петко Смиленов, Петар Перухов и Ѓурата. Четата на Кукето учествувала во здружениот одред од 400 востаници кој под раководство на Стојан Карастоилов, на 5 октомври 1878 г. го напаѓа турскиот гарнизон, ги презема Кресненските анови и дава почеток на Македонското востание. На 8 октомври истата година, тој бил назначен за член на востаничкиот штаб како втор војвода.
лево|мини|Димитар Зимбилев, Георги Зимбилев и Крсто Дабижуров. Георги и Крсто биле четници на Коста Кукето.
По задушувањето на востанието, Коста Кукето продолжил да дејствува во Серско, Валовишко и Мелничко, непречено од властите. На 12 февруари 1880 г. четата на Кукето влегла во градот Сер со цел да го заробат Димитриос Марулис, директор на грчкото училиште. Откако не успеале во својата намера, четниците почнале демонстративно да играат оро сред маалото Катаконози. Известен за овој настан, мутесарифот на санџакот собрал околу 2.000 лица и започнал со гонење на четата. Кукето зел десет заложници и без жртви успеал да ја изведе четата. На 26 февруари 1880 година, заедно со други чети го нападнал гратчето Зелјахово, каде го разбил гарнизонот, ја запалил околиската управува и ги ослободил сите затвореници. При повлекувањето од градот, Коста Кукето бил ранет.

Ранетиот Коста се криел и лекувал во една пештера на планината Боздаг. Но, по предавството од грчките калуѓери на Серскиот манастир, тој бил фатен од отоманските власти. Турците го осудиле Кукето на смрт, но потоа пресудата ја замениле со вечен затвор во окови. Коста Георгиев ја издржувал затворската казна на островот Лезбос, каде починал во 1896 година.

## Наводи

Категорија:Македонски револуционери
Категорија:Македонски ајдуци
Категорија:Учесници во Македонското востание
Коста Георгиевски

**Коста Георгиевски** ( во ,  -  во , Грција) — македонски партизан, учесник во НОБ во Егејска Македонија и Грчката граѓанска војна.

## Животопис
Георгиевски е роден во 1916 г. во селото Брештени, Костурско, Егејска Македонија, денешна Грција. Уште од својата младост бил активен во прогресивните движења. Во 1938 година, за време на Метаксасовата диктатура, тој бил уапсен и затворен во градот Рупишта. За време на фашистичката окупација на земјата, Георгиевски бил меѓу првите кои се приклучиле во ЕАМ. Во 1943 г. Коста бил во редовите на ЕЛАС како командир. По Договорот во Варкиза (1945), тој и неговото семејство биле следени и малтретирани од властите. Поради тоа, тој повторно станал активен, овој пат во редовите на ДАГ, каде учествувал во многу битки. Загинал во битка кај ридот Кафки на планината Аграфа на 26 јули 1947 г.

## Наводи

Категорија:Македонски партизани
Категорија:Учесници во НОБ
Категорија:Македонци во Грчката граѓанска војна
Кирко Георгиевски

**Кирко Георгиевски** ( во ,  -  во , Грција) — македонски партизан, учесник во НОБ во Егејска Македонија и Грчката граѓанска војна.

## Животопис
Георгиевски е роден во 1921 г. во селото Брештени, Костурско, Егејска Македонија, денешна Грција. Уште на 17 години активно се вклучил во револуционерни активности. Во 1938 година, за време на Метаксасовата диктатура, тој бил уапсен и три месеци бил во затвор. За време на фашистичката окупација на земјата, тој се приклучил во ЕАМ и станал организатор на НОБ. По предавство, Кирко бил уапсен и осуден на 20 години затвор. Долги години бил во Атинскиот затвор, а подоцна бил испратен во логори во Италија и Германија. По завршувањето на Втората светска војна, Кирко бил ослободен, по што се враќа во родниот крај. Откако започнала Граѓанската војна во Грција во 1946 г., Георгиевски стапил во редовите на ДАГ и учествувал во многу битки. Во 1948 г. Кирко бил во разузнавачката служба на 14-та бригада. Починал во јули 1948 г. во с. Желин, Костурско.

## Наводи

Категорија:Македонски партизани
Категорија:Учесници во НОБ
Категорија:Македонци во Грчката граѓанска војна
Фара Фосет

**Фара Фосет** (родена **како Фера Лени Фосет**; 2 февруари 1947 година) – 25 јуни 2009) била американска глумица. Четирикратно номинирана за наградата „Прајмтајм Еми“ и шесткратно номинирана за наградата „Златен глобус“, Фосет се здобила со меѓународна слава кога играла главна улога во првата сезона од телевизиската серија *Чарлиевите ангели*.

Фосет ја започнала својата кариера во 1960-тите, во реклами и во гостински улоги на телевизија. Во текот на 1970-тите, се појавила во бројни телевизиски серии, вклучувајќи ги и повторливите улоги во *Хари О* (1974–1976) и *Човекот од шест милиони долари* (1974–1978) со нејзиниот тогашен сопруг, филмската и телевизиска ѕвезда Ли Мејџорс. Нејзиниот иконски постер каде што е облечена во црвен костим за капење се продал во шест милиони примероци во првата година од печатењето. Со колешките Кејт Џексон и Џеклин Смит, глумела во телевизиската серија *Чарлиевите ангели*, како приватна детективка Џил Манро. Сепак, си заминала на крајот од првата сезона во 1976 година, и се враќала како гостинска ѕвезда во шест епизоди за време на третата и четвртата сезона на серијата (1978–1980). Својата прва номинација за Златен глобус ја добила за нејзината работа во серијата.

Во 1983 година, Фосет добила позитивни критики за нејзината изведба во оф-Бродвејската претстава *Екстремитети*. Потоа глумела во филмската верзија од 1986 година и добила номинација за Златен глобус. Таа добила номинации за наградата Еми за нејзината улога како малтретирана сопруга во *Креветот што гори* (1984) и за нејзиното толкување на убиецот Дајан Даунс во *Мали жртви* (1989). Нејзината работа во ТВ филмови од 1980-тите ѝ донела четири дополнителни номинации за Златен глобус. Иако Фосет претрпела негативни критики во печатот за нејзиното двосмислено појавување во *„Лејт Шоу“ со Дејвид Летерман* во 1997 година, таа добила силни критики истата година за нејзината улога во филмот *Апостолот* со Роберт Дувал. Во 21 век, продолжила да глуми на телевизија, играјќи повторливи улоги во ситкомот *[[Лудиот град|Спин Сити]]* (2001) и драмата *Гардијан* (2002–2003). За втората, ја добила својата трета номинација за Еми. Филмските заслуги на Фосет вклучуваат *[[Љубовта е смешна работа]]* (1969), *[[Мира Брекинриџ]]* (1970), *Изгореници* *од сонце* (1979), *Сатурн 3* (1980), *Трчањето со топ* (1981), *Екстремности* (1986), *Апостолот* (1997) и *Д-р Т и жените* (2000).

На Фосет ѝ бил дијагностициран рак на анусот во 2006 година, а починала три години подоцна на 62-годишна возраст. Документарецот на НБЦ од 2009 година *, „Приказната на Фара“,* ја опишал нејзината борба со болеста. Таа постхумно ја добила својата четврта номинација за Еми за нејзината работа како продуцент на *„Приказната на Фара“* .

## Наводи

## Надворешни врски

* 

Категорија:Американски театарски глумици
Категорија:Римокатолички христијани од САД
Категорија:Американци со ирско потекло
Категорија:Американски манекенки
Категорија:Починати во 2009 година
Категорија:Родени во 1947 година
Категорија:Американски глумици
Подгорце

**Подгорце** () е населено место во општината Витина, Гниланскиот Округ, Косово. Според пописот од 2024 година имало 276 жители. Селото е мнозински албанско. Пре Косовска војна српско (торлачко) е било мнозинско.

;Етнички состав во пописот од 1981 година (409 жители)

## Поврзано
* Витина
* Гнилане (округ)

## Наводи

Категорија:Витина
Категорија:Населени места во Косово
Општина Прстен

**Месен народен одбор Прстен** ― поранешна општина во Македонија, која постоела во периодот 1945-1947 година.

## Историја
Месниот народен одбор Прстен бил основан во 1945 година. Тој бил дел од Валандовска Околија, првично во Штипскиот Округ, а истата 1945 година, околијата со општината биле преместени во Велешкиот Округ, и негови составни населени места биле Прстен, Собри, Татарли, Чалакли. Во 1947 година, според новата административна поделба, месниот одбор бил укинат и неговата територија припаднала под новиот Месен народен одбор Чалакли.

## Поврзано
*Список на општини во Македонија по население (1948)

## Наводи

Прстен
Прстен
Прстен
Категорија:Валандовска Околија
Рулет со седум бројки

**Рулет со седум бројки** — роман на македонскиот писател Славко Јаневски, дел од циклусот Кукулино, издаден во 1989 година.

## Содржина
Романот „Рулет со седум бројки“ од Славко Јаневски е еден од романите од циклусот Кукулино. Се смета дека претставува последен дел од кукулинскиот циклус, односно дејството се случува во иднината во 2096 година. Меѓутоа во него Кукулино го нема повеќе, тоа е избришано од сите карти на светот, и се споменува само на почетокот и крајот на романот. Сè се случува некаде во средна Европа, кога се будат седум мртовци стари пет векови, а кои се споменуваат во претходните романи: Аргос Каламарис, Абас Кафир, Борис Коперник, Арон Морено, Серпентеус, Еразмо Сурмен и Сергеј, таткоубиецот од Керубиновата лоза од 16 век, кои итаат на состанокот според поранешен договор. Но, светот во кој се будат е спротивност на нивниот. Нема држави, нема спорови, израмнети се сите сметки, нема глад и сиромаштија, нема војски кои војуваат, нема злочини и злотвори, ако се појави зло тоа е само патолошки случај, сите можат да учат на факултетите, а општеството се труди да биде благосостојба за сите. Има невиден технолошки и биолошки напредок, а болестите се искоренети. Светот живее само во смеа.    

„Ете во такво општество доаѓаат покојниците од Кукулино, да создадат заедница на мртви, бескласна, бесполова, нерелигиозна и здравствено совршена заедница. Нивните постигања- смртта по смртта, заминување од задгробниот живот. Намерата на романот доколку е можна некоја дефиниција и доколку е таа нужна: да се ѕирне зад границите на неможното... или да се навлезе тајно во сферата на тајната, сферат на ирационалното, нагонското, во смракот или муграта на потсвесните откровенија...да му даде на читателот убаво задоволство да ужива во таа ѓаволска игра на една голема имагинација што просто се истура на секоја страница... Делото се толкува и открива додека живее и доколку го надживее својот автор.“     

А, ова секако е едно луцидно, маестално напишано дело на Јаневски, каде тој си поигрува со замислата на слободата, но и ужасот кој го носи таа среќна утрешница.    

## Наводи

Категорија:Македонски романи
Категорија:Дела на Славко Јаневски
Категорија:Книги од 1989 година
Категорија:Појавено во 1989 година во Македонија
Барје (Босилеград)

**Барје** () е населено место во општината Босилеград, Пчињски Управен Округ, Србија. Според пописот од 2022 година имало 3 жители. Селото е бугарско.

## Поврзано
* Босилеград
* Пчињски Управен Округ
* Јужна Србија
* Западни покраини
* Бугари во Србија

## Наводи

Категорија:Босилеград
Категорија:Населени места во Јужна Србија
Категорија:Бугарски населби во Србија
Утрото на еден спахија

**Утрото на еден спахија: Исечок од недовршениот роман „Рускиот спахија“** — расказ на рускиот писател Лав Толстој од 1856 година.

## Сиже
Кнезот Димитриј Нехљудов е 19-годишен студент кој се наоѓа на летен распуст во своето село. Таму, тој решава да ги прекине студиите и да се посвети на управувањето со имотот. Тој ги обиколува куќите во селото и им помага на сиромашните селани, делејќи им совети, пари, храна и друго. Гледајќи ги сиромаштијата, заостанатоста, суеверието и мрзливоста на своиет селани, тој се разочарува и сфаќа дека неговата благородна идеја да создаде благосостојба нема да се оствари.

## Наводи

Категорија:Дела на Лав Толстој
Категорија:Руски раскази
Двајца хусари

**„Двајца хусари““** — расказ на рускиот писател Лав Толстој од 1856 година.

## Сиже
Дејствието на расказот се одвива во првата половина на 19 век. Во еден град се одржува собир на спахиите. Во градот пристига кнезот Фјодор Турбин, кој ги има потрошено сите пари, но веднаш се запознава со месните комарџии. Потоа, тој присуствува на еден бал, каде остава голем впечаток со своите манири и со вештото танцување при што успева да ја заведе вдовицата Ана Фјодоровна. Од балот, тој заминува во една крчма, каде се весели во придружба на циганска музика. По враќањето во хотелот, кнезот го затекнува очајниот офицер Иљин, кој на комар изгубил голем износ државни пари. Турбин оди кај спахијата Лухнов и му ги враќа парите на Иљин, а потоа го напушта градот.

Дваесет години подоцна, грофот Фјодор Турбин е одамна мртов (погинал во двобој). Неговиот син, исто така е хусарски офицер, но тој е образован, морален и чесен. Во мај 1848 година, младиот Турбин со својата чета минува низ селото Морозовка во кое живее вдовицата Ана Фјодоровна со својата убава ќерка Лиза. Ана ги кани двајцата хусарски офицери (Турбин и неговиот помошник Полозов) да преноќат во нејзиниот дом, а Лиза ги привлекува двајцата хусари. Ноќта, Лиза размислува за својот живот и заспива крај прозорецот, а Турбин ја исплашува допирајќи ја по раката по што бега во паркот. Подоцна, тој му раскажува на Полозов за случката, а тој собира храброст и го нарекува подлец. изутрината, двајцата хусари ја напуштаат куќата без да се поздрават со домаќините, а подоцна закажуваат двобој кој, сепак, не се одржува.

## Наводи

Категорија:Дела на Лав Толстој
Категорија:Руски раскази
Парламент на Малта

**Парламентот на Малта**, официјално познат како **Дом на претставниците** (на малтешки: Kamra tad-Deputati, на англиски: House of Representatives), е еднодомен законодавен орган на Република Малта. Тој е централна институција во демократскиот систем на земјата, одговорна за донесување закони, надзор над владата и одобрување на државниот буџет.

Помеѓу 1921 и 1933 Парламентот бил дводомен и се состоел од Сенат *(Senat)* и од Законодавно Собрание *(Assemblea Leġiżlattiva)*.

Категорија:Парламенти по земја
Телуриј

**Телуриј** (познат и како *телурион*, *телур*, а друго име му е *локсокозам*) — часовник, обично од француско или швајцарско потекло, со механизам што прикажува како денот, ноќта и годишните времиња се предизвикани од ротацијата и ориентацијата на Земјата околу нејзината оска и нејзината орбита околу Сонцето. Часовникот вообичаено ја прикажува и фазата на Месечината и четиригодишниот календар.

Поврзан е со ореријата, која ги илустрира релативните позиции и движења на планетите и месечините во Сончевиот систем во хелиоцентричен модел.

Зборот телуриј потекнува од латинскиот *збор tellus*, што значи „земја“.

## Поврзано

* Астрономски часовник
* Модели на Сончевиот систем

## Наводи

## Надворешни врски

Категорија:Годишни времиња
Категорија:Астрономски инструменти
Луцерн (расказ)

**„Луцерн: Од белешките на кнезот Д. Нехљудов“** (руски: *Из зaписок князя Д. Нехлюдовa. Люцерн*) — расказ на рускиот писател Лав Толстој од 1857 година.

## Сиже
Кнезот Нехљудов престојува во еден хотел во Луцерн. Во градот има многу англиски туристи, кои се строги, воздржани и студени. Шетајќи низ градот, кнезот забележува уличен музичар кој пее многу убаво. Околу него се собрани многу туристи, но кога завршува со пеењето, тие не му даваат пари, туку го исмејуваат. Незадоволен од нивното однесување, кнезот му пристапува на музичарот и го кани да го почести во хотелот. Таму, музичарот му раскажува за својот живот, а кнезот се расправа со хотелскиот персонал кои не го почитуваат музичарот. Кнезот е возбуден поради бесчувствителноста на цивилизираниот човек...

## Наводи

Категорија:Дела на Лав Толстој
Категорија:Руски раскази
Астрономски часовник на Фанзаго

десно|мини| Астрономскиот часовник на Фанзаго, Клузоне
**Астрономскиот часовник на Фанзаго** е астрономски часовник во Клузоне, Италија . Сместен е во средновековна кула во југозападниот агол на Палацо Комунале. Датира од 1583 година, дизајниран е од локалниот математичар Пјетро Фанзаго и сè уште работи на својот оригинален механизам, со реставрации во 1873, 1928 и 2006 година 

Бројчаникот на часовникот има дијаметар од 3,5 м. Има една стрелка, која ротира спротивно од стрелките на часовникот, и три концентрични ротирачки прстени во внатрешноста на прстенот за поглавје. Бројчаникот го означува часот, денот, месецот, положбата на Сонцето и Месечината во зодијакот, фазата на месечината и времетраењето на ноќта во текот на годината.
## Наводи

Категорија:Статии со извори на италијански (it)
Категорија:Астрономски часовници
Јозеф Пилсудски

**Јозеф Пилсудски** (1867–1935) беше полски државник, војсководец и клучна фигура за независна Полска.

Роден е во Вилнус, во тогашната Руска Империја, во патриотско семејство. Како млад, се вклучи во социјалистички и независни движења против руската власт. За време на Првата светска војна ги предводеше полските легии за независност на Полска. По војната, стана прв маршал на Полска и лидер на Втората Полска Република. Во 1926 година изврши државен удар, воспоставувајќи авторитарен режим познат како „Санација“. Имаше клучна улога во одбраната на Полска во Полско-советската војна (1919–1921), особено во Битката за Варшава. Неговата политика беше насочена кон зајакнување на полската држава и баланс меѓу Русија и Германија. Иако неговото наследство е контроверзно поради авторитарните методи, се смета за татко на модерна Полска. Умре во 1935 година, оставајќи длабок траг во полската историја.

Категорија:Премиери на Полска
Благој Џајков

**Благој** или **Благоја Џајков** (Велес, 1911 — ?) — македонски просветител, службеник и активист. Член на Демократскиот фронт на Македонија „Илинден 1903“, репресиран од социјалистичкиот режим поради неговата поддршка на обединета независна македонска држава. Во 1946 г. бил еден од уапсаните личности за време на судските процеси против велешките гимназијалци.

## Животопис
Роден во 1911 година во Велес, тогаш дел од Отоманското Царство. Потекнува од револуционерното семејство Џајкови, изданок на семејството Поп Јорданови. Живеел блиску до Бане Андреев и Страхил Гигов. Куќата на Благој Џајков била изградена покрај средината на XIX век со висок таван на денешната улица „*Вера Циривири*“, куќата е одличен примерок за преродбеничка архитектура. Се образувал во велешката гимназија, откако завршил се вработил во училиштето како службеник. Џајков бил верник кон старата идеалогија на МРО — независна обединета македонска држава. Овој идеалошки став бил противречен со тогашните гледишта на СР Македонија, во полициските досија верници на оваа идеалогија биле обележани како „ВМ“ или ванчомихајловисти. Самиот поим ванчомихајловист бил употребуван како синоним на фашист или бугараш.

Џајков се приклучил во Демократскиот фронт на Македонија „Илинден 1903“. Со негов поттик се приклучиле и Крум Чушков и Саздо Трајковски. Во 1946 година, за време на југословенскиот терор врз велешаните, организацијата била откриена и брзо укината. Поради неговата водачка улога за време на судските процеси против гимназијалците Џајков добил седум години во затвор. Отпрвин ја служел неговата казна во скопскиот градски затвор но во 1947 година бил интерниран во Идризово. Во 1953 година бил ослободен. Не е позната неговата судбина после тоа.

## Наводи


Категорија:Луѓе од Велес
Категорија:Родени во 1911 година
Категорија:Македонски просветители
Категорија:Велешани репресирани од југословенскиот режим
Доганица

**Доганица** е населено место во општината Босилеград, Пчињски Управен Округ, Србија. Според пописот од 2022 година имало 14 жители. Селото е нехомогено (српско-бугарско), но до 2011 година било бугарско.

## Поврзано
* Босилеград
* Пчињски Управен Округ
* Јужна Србија
* Западни покраини
* Бугари во Србија

## Наводи

Категорија:Босилеград
Категорија:Населени места во Јужна Србија
Микрокосм (часовник)

**Микрокосм** — уникатен часовник направен од Хенри Бриџис од Волтамската опатија, Англија. Висок 3 - 3.65 метри, со шест см во основата, и патувал низ Велика Британија, Северна Америка и можеби Европа како визуелна и музичка забава, а воедно и демонстрирал астрономски движења.

Првпат бил рекламиран за изложба во 1733 година, но се тврди и дека Сер Исак Њутн, кој починал во 1727 година, го проверил механизмот. Преживеале неколку отпечатоци од Микрокосм, вклучувајќи еден од 1734 на кој се прикажани Њутн и Бриџис. Кога Хенри Бриџис починал во 1754 година, тој им го оставил часовникот на своите три најмлади деца за да го продадат. Не е јасно кога часовникот го напуштил семејството Бриџис, но тој продолжил да патува сè до 1775 година, кога исчезнал. Делови од астрономскиот часовник биле пронајдени во Париз во 1929 година и сега се наоѓаат во Британскиот музеј.

Кога часовникот бил на турнеја, влезницата чинела 1 шилинг, што било скапо за тоа време. Исто така, се продавале и сувенирски брошури. Имал 4 делови, од горе:

# Три сцени кои се менувале: девет музи кои свират музички инструменти, Орфеј во шумата и забел со птици кои летаат и пеат
# Под еден голем лак имало два астрономски часовници, едниот го покажувал Птоломејскиот систем, а другиот Коперниковиот.
# Два планетариуми, едниот го прикажувал Сончевиот систем, прикажувајќи 10 месеци како се движат за 10 минути, другиот го прикажувал Јупитер и неговите четири сателити, а на предната страна имало морски пејзаж со бродови што пловат, а во преден план, кочии со коњи во галоп, барутна мелница и ветерница што се вртат, лебеди што пливаат.
# На постаментот имало столарски работнички двор

Машината свирела механичка музика, но на оргулите можело да се свири и рачно. Музиката била претежно нова, дел компонирана специјално за него.

Џон Р. Милбурн изјавил: „Во првата половина на осумнаесеттиот век постоеле и други, во голема мера слични, иако помалку сеопфатни уреди... Сепак, важноста на „Микрокосмот на Бриџис лежи во природата на неговите прикази (комбинирање на автоматизирани слики за привлекување на мноштвото со едукативни астрономски модели) и широката публицитет што го придружувал на неговите патувања“.

Го виделе Џорџ Вашингтон и членови на Лунарното друштво; Ричард Л. Еџворт оставил запис дека го видел во Честер во својата биографија.

Механизмот постојано се ажурирал, па затоа бил дел од серијата патувачки научни изложби од почетокот до средината на 18 век, обезбедувајќи образование за јавноста која можела да си го дозволи тоа.

## Наводи

Категорија:Астрономски часовници
Категорија:Поединечни часовници
Општина Фурка

**Општина Удово**, именувана и како **Месен народен одбор Удово** ― поранешна општина во Македонија, која постоела во 1913-1915, меѓувоениот период и 1945-1955 година.

## Историја
### 1913-1915
Општина Фурка за прв пат била основана во 1913 година, за време на Кралството Србија. Населени места во општината биле Асанли, Воловец, Ѓопчели, Караулари, Крастали, Пазарли, Фурка, Црничани и Чаушли. Општината била дел од Дојранскиот Срез, Тиквешки Округ.

### 1915-1918
Општина Фурка продолжила да постои за време на Царството Бугарија, односно окупацијата во Првата светска војна. Општината територијално останала иста и била дел од Дојранската Околија, Струмички Округ.

### Кралство СХС/Југославија
За време на новата држава Кралство СХС, Општина Фурка постоела се до нејзиното укинување на сметка на соседната и проширена Општина Дојран.

### 1945-1950
Месниот народен одбор Фурка бил основан во 1945 година. Тој бил дел од Валандовска Околија, првично во Штипскиот Округ, а истата 1945 година, околијата со општината биле преместени во Велешкиот Округ, и негово составно населено место било Фурка. Во 1947 година, според новата административна поделба, месниот одбор останал територијално непроменет и бил префрлен во Гевгелиската Околија. Во 1950 година, според новата административна поделба, Месниот народен одбор Фурка бил укинат на сметка на соседниот и проширен Месен народен одбор Нов Дојран.

## Население
Според пописот од 1913 година, Општина Фурка имала 2,258 жители, односно вкупното население на Асанли, Воловец, Ѓопчели, Караулари, Крастали, Пазарли, Фурка, Црничани и Чаушли.

Според пописот од 1921 година, Општина Фурка имала 1,466 жители. Според верската припадност, 1,252 биле православни, 3 биле католици, додека 211 биле муслимани. Според јазичната припадност, 1,052 биле Срби/Хрвати, 211 биле Турци, 3 биле Словенци, и 200 биле останати. 

Според пописот од 1948 година, Месен народен одбор Фурка имал 647 жители, односно вкупното население на Фурка. 

Следува табела според народностите во пописот од 1948 година:

## Поврзано
*Список на населени места во Вардарска Македонија по општина (1913-1915)
*Список на општини во Македонија по население (1948)

## Забелешки

## Наводи

Фурка
Фурка
Фурка
Фурка
Категорија:Валандовска Околија
Категорија:Гевгелиска Околија
Живињане

**Живињане** () е населено место во општината Призрен, Призренскиот Округ, Косово. Според пописот од 2024 година имало 10 жители. Селото е српско (торлачко). После Косовска војна мнозина жители се иселували.

## Поврзано
* Призрен
* Призрен (округ)
* Косовски Срби

## Наводи

Категорија:Населени места во Призрен
Категорија:Населени места во Косово
Категорија:Средачка Жупа
Категорија:Српски населби во Косово
Општина Чепели

**Месен народен одбор Чепели** ― поранешна општина во Македонија, која постоела во периодот 1945-1950 година.

## Историја
Месниот народен одбор Чепели бил основан во 1945 година. Тој бил дел од Валандовска Околија, првично во Штипскиот Округ, а истата 1945 година, околијата со општината биле преместени во Велешкиот Округ, и негови составни населени места биле Злешево и Чепели. Во 1947 година, според новата административна поделба, месниот одбор останал територијално непроменет и бил префрлен во Струмичката Околија. Во 1950 година, според новата административна поделба, Месниот народен одбор Чепели бил укинат на сметка на соседниот и проширен Месен народен одбор Костурино кој го добил селото Злешово, и соседниот и проширен Месен народен одбор Попчево кој го добил селото Чепели.

## Население
Според пописот од 1948 година, Месен народен одбор Чепели имал 1,044 жители, односно вкупното население на Злешево и Чепели. Од таа бројка, сите биле Турци.

## Поврзано
*Список на општини во Македонија по население (1948)

## Наводи

Чепели
Чепели
Чепели
Категорија:Валандовска Околија
Категорија:Струмичка Околија
Дибек

[мини|Дрвен дибек во Етнолошкиот музеј во [Назили, Турција]]
**Дибек** – сад изработен од едно парче дрво или од камен, издлабен со јако дно што во минатото се употребувал за толчење сол, пипер, афион, кафе и сл. Кога се изработувал од дрво се вадела срцевината, а надворешната страната можело да биде обработена или да ја има задржано природната кора. 

## Преносно значење
Во преносно значење зборот се користи за глупав човек, глупак. 

## Примери од книжевноста

## Наводи

Категорија:Садови
Категорија:Дрводелство
Категорија:Каменоделство
Категорија:Турцизми
Мртва зона (екологија)

**Мртвите зони** се хипоксични (нискокислородни) области во светските океани и големите езера. Хипоксија се јавува кога концентрацијата на растворен кислород (DO) паѓа на или под 2 ml O2/литар. Крајбрежните региони, како што се Балтичкото Море, северниот Мексикански Залив и Чесапикскиот Залив, како и големите затворени водни тела како езерото Ири, се погодени од деоксигенација поради еутрофикација. Една студија од 2008 година изброи 405 мртви зони низ целиот свет.

## Наводи

Категорија:Водата и животната средина
Категорија:Водна екологија
Категорија:Загадување на водата
Категорија:Океански поими
Категорија:Хемиска океанографија
Роса Мартулкова

**Роса Мартулкова** (меѓу 1842 и 1902 г., Велес — Софија) — македонска просветителка и учителка од Велес. Сопруга на македонскиот револуционер и математичар Петар Мартулков. Вработена во Бугарската егзархија како учителка за бугарски јазик.

## Животопис
Родена во градот Велес, најверојатно меѓу 1842 и 1902 година. Во тоа време градот бил под Отоманска власт. Откако завршила со нејзиното образование била примена во Бугарската егзархија како учителка на бугарски јазик. Во Велес се запознала со Петар Мартулков. Кога Петар се преселил во Софија Роса го придружила. Кога Петар Мартулков прекинал со неговите револуционерни дејности станал учител по математика и алгебра. Роса продолжила да предава за бугарскиот јазик. Имале заедно четири деца. Еден од нив, Станислав Мартулков подоцна станал радиотехничар.

Починала во Софија заедно со нејзиниот маж.

## Наводи


Категорија:Македонски просветители
Категорија:Учители на Бугарската егзархија
Категорија:Луѓе од Велес
Категорија:Починати во Софија
Категорија:Македонски преселници во Софија
Категорија:Мартулкови
Нестимска скаменета шума

мини|Скаменето дрво од шумата
**Нестимска скаменета шума** () — скаменета шума и палеонтолошко наоѓалиште кај селото Нестиме, Населичко, Егејска Македонија.

Се наоѓа во источните падини на планината Одре, на 3 км североисточно од Нестиме и 3 км западно од Бела Црква, во близина на патот Лапчишта–Рупишта.

При копањето на лигнит кај селото во 1935 година, месен жител открил скаменети дрвја и морски фосили. Во јуни 1997 г., професорот по палеонтологија на Атинскиот универзитет, Евангелос Велиѕелос ги извршил првите официјални ископувања. Истражувачите откриле фосилизирана шума стара 27–23 милиони години. Тие отркиле и одлично фосилизирани заби од ајкула, школки, морски ѕвезди, полжави, тропска и суптропска вегетација. Шумата била оформена во долниот миоцен, кога во областа имало активен вулканизам, кој ги фосилизирал растенија и животни.

Наодите денес се чуваат во Палеонтолошкиот и палеоботаничкиот музеј во с. Нестиме, а околноста на шумата е прогласена за геопарк.

## Галерија

Податотека:Macedonian Museums-14-Apolithomata Nostimo-67.jpg|Скаменето стебло
Податотека:Macedonian Museums-14-Apolithomata Nostimo-65.jpg|Заб и дел од вилица на ајкула
Податотека:Macedonian Museums-14-Apolithomata Nostimo-66.jpg|Скаменета раковина


## Наводи

Категорија:Скаменети шуми
Категорија:Палеонтолошки наоѓалишта
Категорија:Географија на Егејска Македонија
Бостане

**Бостане** () е населено место и седиштето во општината Ново Брдо, Приштинскиот Округ, Косово. Според пописот од 2024 година имало 255 жители. Словенското население во селото зборува торлачки и се смета за српско.

## Поврзано
* Ново Брдо
* Приштина (округ)
* Косовски Срби

## Наводи

Категорија:Ново Брдо
Категорија:Населени места во Косово
Категорија:Српски населби во Косово
Малелеил

**Малелеил** (староеврејски: *מהללאל בן קינן*, „прославување на Бога, Божја слава“) — потомок на Сит, постар син на Каинан, татко на Јаред (Бит. 5:12).

## Варијанти на пишување на името
Покрај пишувањето Малелеил, се среќаваат и следниве пишувања:

* **Мелелеил**;
* **Малалел**;
* **Махалаил**.

## Сведенија
Според книгата Битие, Малелеил живеел 895 години (Бит. 5:17) и имал син Јаред (Бит. 5:15).

Во Книгата на јубилеите:

* се спомнува жената на Малалел (Малелеил) — Дина, ќерка на Боракиел и (неименуваната) тетка на Боракиел.
* се спомнува внуката на Малелеил, Барака, од (неименувана) сестра.

Покрај книгата Битие, Малелеил се спомнува во родословието на Исус Христос во Евангелието по Лука, како и во Книгата на Енох.

## Семејна лоза

## Наводи

Категорија:Библиски личности
Категорија:Личности од Стариот завет
__СОСОДРЖИНА__
__ИНДЕКС__
Capcom

**Capcom Co., Ltd.** (се чита: *Капком*, ) — јапонска корпорација, еден од најголемите светски развивачи и издавачи на компјутерски видеоигри, со седиште во Осака. Корпорацијата е основана во 1979 г. под името Japan Capsule Computers, како компанија за производство и распределба на електронски играчки машини. Денешното име е кратенка од Capsule и Computers. За конзолите од 3-то и 4-то поколение (NES, Sega, SNES), компанијата создавала игри засновани на цртаните филмови на Walt Disney.

Денес, компанијата е позната како сопственик на неколку големи играчки франшизи, меѓу кои: *[[Resident Evil]]*, *[[Devil May Cry]]*, *[[Street Fighter]]*, *Mega Man*, *Lost Planet*, *Monster Hunter* и *Ace Attorney*.

Capcom исто така активно работи како издавач и локализатор на западни производи на исток, а пример за тоа се „X2“ од Team 17 и *[[Grand Theft Auto (серијал)|Grand Theft Auto]]*.

## Маскота
Изворната маскота на Capcom е Капетан Командо, суперхерој облечен во футуристички оклоп. Неговото име е изведено од името на компанијата: Cap(tain)Com(mando). Тој за првпат се појавил во рана игра на Capcom за Famicom/NES наречена „Section Z“ и честопати бил прикажуван во прирачниците за раните NES-игри на Capcom. Исто така, тој станал главен лик во играта „Captain Commando“ од 1991 г. Подоцна, станал еден од борците во „Marvel vs. Capcom“ и неговото продолжение. Во „Marvel vs. Capcom“, тој сѐ уште е симбол на Capcom, на пример, редовно извикувајќи „Capcom!“ за време на борбите.

*Mega Man* го заменил Капетан Командо на должноста маскота, главно поради тоа што серијата „Mega Man“ е сега доста популарна и попозната.

Исто така, Рју, еден од најистакнатите ликови на Capcom од *Street Fighter*, во мигов не е само лице на борбените игри на Capcom, туку и на целиот жанр борбени игри.

Во последните години, зачестена е склоноста за користење на Сервоботите од серијата игри *MegaMan: Legends*. Играчки и слики од Сервоботите честопати ги придружуваат играчките изложби на кои учествува Capcom.

## Наводи

## Надворешни врски

* Матична страница


Категорија:Јапонски марки
Категорија:Претпријатија за видеоигри од Јапонија
Категорија:Претпријатија во Осака
Драганац

**Драганац** () е населено место во општината Ново Брдо, Приштинскиот Округ, Косово. Според пописот од 2024 година имало 4 жители. Словенското население во селото е зборувало торлачки и се сметало за српско. До Косовската војна е било мнозински српско, сега е селото албанско.

Кај селото се наоѓа манастир Драганац.

мини|центар|200п|Манастир Драганац

## Поврзано
* Ново Брдо
* Приштина (округ)

## Наводи

Категорија:Ново Брдо
Категорија:Населени места во Косово
Косач

**Косач** () е населено место во општината Ново Брдо, Приштинскиот Округ, Косово. Според пописот од 2024 година имало 148 жители. Селото се бележува како посебна населба од 2011 година, дотогаш е била дел од селото Станишор. Населено е со Албанци.

## Поврзано
* Ново Брдо
* Приштина (округ)

## Наводи

Категорија:Ново Брдо
Категорија:Населени места во Косово
Авалон

[мини|295x295пкс|Умирачкиот [крал Артур на Авалон]]
**Авалон** (, ) — во келтските легенди е остров со јаболкници, кој се наоѓа далеку на Запад — некаде меѓу Британските Острови.

Галфрид Монмутски го преведува името како „остров на јаболка“. Ова потекло е поверојатно, бидејќи јаболко е *Авал* на бретонски и корнски, и *Афал* на велшки, каде што согласката „ф“ се изговара повеќе како „в“.

Понекогаш, Авалон се нарекува легендарното место каде што Исус Христос ги посетил Британските Острови заедно со Јосиф Ариматејски, и тоа подоцна станало местото каде што била изградена првата црква на Британските Острови. Многумина веруваат дека оваа местоположба е близу до Гластонбери.

Авалон е исто така местото каде што ранетиот крал Артур бил однесен за да биде излекуван и каде што умира. Според легендите, тој бил пренесен таму со брод од неговата полусестра, кралицата Моргана. Постојат преданија што велат дека Артур само спие на Авалон, но ќе дојде ден кога ќе се разбуди.

## Авалон како мотив во уметноста
* „Оружјата на Авалон“  — роман на Роџер Желазни.
* „Маглите на Авалон“ — роман на Мерион Зимер Бредли.
* „Господарката на Авалон“ — роман на Мерион Зимер Бредли.
* „Авалон“ (англиски: *Avalon*) — џез-композиција на Џолсон (Jolson) и Роуз (Rose).
* „Авалон“ (англиски: *Avalon*) — музички албум на британската рок-група Рокси мјузик (*Roxy Music*) од 1982 година.
* „Залез над Авалон“ (англиски: *Avalon sunset*) — музички албум на северноирскиот рок-музичар Ван Морисон (*Van Morrison*) од 1989 година.

## Наводи

## Надворешни врски

* 
* Avalon на The Camelot Project

__СОСОДРЖИНА__
__ИНДЕКС__

Категорија:Митски места
Категорија:Легенда за крал Артур
Категорија:Келтска митологија
Машка ракометна репрезентација на Фарските Острови

**Машка ракометната репрезентација на Фарските Острови** — сениорска репрезентација што ги претставува Фарските Острови на меѓународните ракометни натпреварувања, раководена од Ракометната федерација на Фарските Острови.

## Историја
Во јуни 2015 година, Фарските Острови се натпреварувале на ИХФ првенството за земји во развој, на кое победиле. Две години подоцна, Фарските Острови ја одбраниле титулата на првенството, победувајќи ја Турција во финалето. 

Фарските Острови обезбедиле учество на Европското првенство 2024 во Германија, кое било прво големо натпреварување за островската земја во својата историја. Со пласманот на првенството, Фарските Острови станале само втората земја (по Латвија во 2020 година) која се квалификувала на европско првенство откако претходно играла првенство за земји во развој. Тие завршиле на 20. место на конечниот поредок на првенството, забележувајќи два порази и реми против Норвешка.

## Меѓународни учества
### Светски првенства

### Европски првенства

### ИХФ првенство за земји во развој
*2015 – 1. место
*2017 – 1. место

## Моментален состав
Состав за Европското првенство 2024.

Тренер: Петер Бредсдорф-Ларсен

## Наводи

## Надворешни врски
*Официјлно мрежно место на Ракометната федерација на Фарските Острови
*[Профил на ИХФ](https://archive.ihf.info/TheIHF/ContinentalFederations/EuropeanHandballFederation(EHF)/ListofFederations/HondboltsambandForoya.aspx)
 

Категорија:Ракометни репрезентации
Категорија:Ракометот на Фарските Острови
И бол и бес (роман)

**„И бол и бес“** — роман на македонскиот писател Славко Јаневски, со тематика од НОБ, издаден во 1963 година.

## Содржина
Романот „И бол и бес“ од Славко Јаневски е четвртиот роман на Славко Јаневски, кој ја слика големата тема на Народноослободителната борба на комплексен начин. Почнувајќи од прологот каде се дава записот во дневникот на Марко во кој се навестува смртта, па до последната страна, на драматичен начин, се расчленуваат судбините на шестемина борци на проретчената десетина, оставени во отстапница да бидат заштита на партизанскиот одред кој се повлекува заедно со ранетите и селаните од околните села пред наездата на непријателските сили на бугарската фашистичка војска на Козјак.  

Уште во прологот се напишани шесте имиња на главните протагонисти (Паун, Божин, Стане, Марко, Благоја и Вела) и околностите во кои се наоѓаат. Со премрзнатата рака, Марко запишува дека има уште многу да каже, а завршува со зборовите: Хамлет... борба... за врска... никаквец.

Романот е структуиран според животната судбина на шесте ликови во шест тематски целини, кои ги нарекува така од нивната внатрешна симболика: „Невид“, „Страв“, „Лов“, „Визија“, „Пак визија“, и „Круг“. Дејството во романот се случува во текот на неколку дена, и кипти од набиени случувања, но смртта е неминовна за сите шестмина, кои гинат сите до еден: од куршум, од студ, од мина, од бесилка, од гангрена. 

Според романескната типологија, Георги Старделов го вбројува ова дело во поетско-психолошките романи, поради „сугестивната поетска експресивност, ретката поетска метафоричност и музикалноста на романсиерскиот јазик на Јаневски.“

## Ликови
Во романот „И бол и бес“ не постои централна личност во романот. Судбината на шесте лика, но и судбината на масата, народот исто така, детерминирана е од двете синтагми од насловот. Бол и бес. Болката според Миодраг Друговац, е „ физичка одредница, а бесот е чисто психолошка категорија...Болот е состојба на мирување и трпење. Бесот е акција во зависност од степенот на сопствената температура, а и од природата на неговиот ностител...Бесот произлегува од болот, тој е негова надградба, негов највисок, најреволуционерен степен.“ 

Во романот може да се детерминираат три типа на ликови:
# Ликови што ја прифаќаат смртта како неминовност, како нужност(Божин, Стане,Паун,Марко, Благоја и Вела)  
# Ликови што не ја чувствуваат смртта, и ја подготвуваат за други со моменталната сила на своето оружје. ( Мајорот Димитров, Теодос К. Поповиќ, Јанкула Дичо)
# Ликови- меѓуликови (Алексо Синадиновиќ- поранешен четнички јатак и поручникот Петров- бугарски офицер).

„И Бол и бес“ е роман со теза, со голем број на психолошки карактеристики со модерна композиција, тој претставува воен психолошки роман, каде е дадена анатомијата на војната и е врвно романсиерско остварување на Славко Јаневски. 

## Наводи

Категорија:Македонски романи
Категорија:Романи кои се одвиваат во Македонија
Категорија:Дела на Славко Јаневски
Категорија:Книги од 1963 година
Категорија:Појавено во 1963 година во Македонија
Категорија:Изданија на Мисла
Војник два метра в земја

**„Војник два метра в земја“** — поетска збирка на македонскиот поет Славко Јаневски, објавена во 1969 година од издавачката куќа „Мисла“. Книгата има 77 страници, не е каталогизирана и ја нема меѓународната ознака ISBN. Уредник бил Божин Павловски. Таа била испечатена  како дел од библиофилско издание, со предговор на Миодраг Друговац  

## Содржина
Збирката содржи четириесетина песни, меѓу кои насловната, но и песната „Цветови“, песна застапена од овој автор во сите поетски антологии. Славко Јаневски, според Миодраг Друговац „својот стих го гради врз ритмиката на народната песна и врз модерните искуства на поезијата, па од таа симбиоза остварува брза речиси несопирлива еруптивна вежба со внатрешни каскади на новопронајдените и незагубливите вистини за својот народ и за животот воопшто“. 
Во збирката се сместени и неколку песни од циклусот Анатомија од претходно објавената збирка „Каинавелија“.    

Главните мотиви кои се провлекува низ целата поетска книга се смртта,татковината, војната, не нови тема во целокупното творештво на Јаневски. Грозоморните поетски слики на ископување на очи, мртвило, бродоломи и бездни се прикажани преку вешто скован модерен стих, кој звучи современо дури денеска.

## Наводи

Категорија:Дела на Славко Јаневски
Категорија:Книги од 1969 година
Категорија:Изданија на Македонска книга
Категорија:Македонски стихозбирки
Категорија:Појавено во 1969 година во Македонија
Категорија:Македонски дела од 1969 година
Козјачка Околија

**Козјачка Околија** ― поранешна околија во Македонија, која постоела во периодот 1945-1947.

## Историја
Козјачката Околија била основана во 1945 година. Таа била дел од Скопскиот Округ и седиште на околијата било во Старо Нагоричане. Нејзини составни месни народни одбори (општини) биле Алгуња, Аљинце, Арбанашко, Бајловце, Гулинце, Дејловце, Драгоманце, Дренок, Макреш, Малотино, Никуљане, Орах, Отошница, Пелинце, Пузајка, Руѓинце, Старо Нагоричане, Степанце, Страцин, Стрезовце, и Челопек. Во 1947 година, според новата административна поделба, Козјачката Околија била укината на сметка на соседните и проширени Кривопаланечка Околија и Кумановска Околија.

## Наводи
Општина Алгуња

**Месен народен одбор Алгуња** ― поранешна општина во Македонија, која постоела во периодот 1945-1947 година. Центар на месниот народен одбор било селото Алгуња.

## Историја
Месниот народен одбор Алгуња бил основан во 1945 година. Тој бил дел од Козјачката Околија, Скопски Округ, a негово единствено составно населено место било Алгуња. Во 1947 година, според новата административна поделба, МНО Алгуња бил укинат и неговата територија припаднала под МНО Челопек.

## Население
Според пописот од 1948 година, една година по укинувањето на одборот, Месниот народен одбор Алгуња би имал 725 жители.

## Поврзано

*Список на општини во Македонија по население (1948)

## Наводи

Алгуња
Алгуња
Алгуња
Категорија:Козјачка Околија
Балиновце

**Балиновце** е населено место во општината Владичин Хан, Пчињски Управен Округ, Србија. Според пописот од 2022 година имало 118 жители.

## Поврзано
* Владичин Хан
* Пчињски Управен Округ
* Јужна Србија

## Наводи

Категорија:Владичин Хан
Категорија:Населени места во Јужна Србија